Ιωνικός ο Λυδός

Ο Ιωνικός ο Λυδός ήταν αρχαίος Έλληνας ιατρός, φαρμακολόγος, φιλόσοφος και ποιητής, που άκμασε τον 4ο αιώνα μ.Χ..

Ο Ιωνικός καταγόταν από τις Σάρδεις της Λυδίας εξ ου και η προσωνυμία του, ήταν γιος επίσης διαπρεπούς ιατρού που το όνομά του δεν διασώθηκε. Ήταν μαθητής του Ζήνωνα του Κυπρίου. Υπήρξε από τους διαπρεπέστερους της Αλεξανδρινής εποχής. Είχε ασχοληθεί ιδιαίτερα με την ανατομία, φαρμακολογία και την χειρουργική, καθώς και με την φιλοσοφία και την ποίηση. Πέθανε το 396 μ.Χ. λίγο πριν συνταχθεί ο "βίος σοφιστών" υπό τον Ευνάπιο, ο οποίος και τον αναφέρει.

Πηγές 
 Μεγάλη Ελληνική Εγκυκλοπαίδεια, τόμ. ΙΓ΄., σελ. 403

Αρχαίοι Έλληνες ιατροί
Αρχαίοι Έλληνες φιλόσοφοι
Αρχαίοι Έλληνες ποιητές